title: Regulamentul de punere în aplicare (UE) 2016/962 al Comisiei din 16 iunie 2016 de stabilire a unor standarde tehnice de punere în aplicare în ceea ce privește formatele, machetele și definițiile uniforme pentru identificarea și transmiterea de informații de către autoritățile competente și autoritățile de rezoluție către Autoritatea Bancară Europeană în conformitate cu Directiva 2014/59/UE a Parlamentului European și a Consiliului (Text cu relevanță pentru SEE)

text:
               17.6.2016

               RO

               Jurnalul Oficial al Uniunii Europene

               L 160/35

         REGULAMENTUL DE PUNERE ÎN APLICARE (UE) 2016/962 AL COMISIEI
   din 16 iunie 2016
   de stabilire a unor standarde tehnice de punere în aplicare în ceea ce privește formatele, machetele și definițiile uniforme pentru identificarea și transmiterea de informații de către autoritățile competente și autoritățile de rezoluție către Autoritatea Bancară Europeană în conformitate cu Directiva 2014/59/UE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2014/59/UE a Parlamentului European și a Consiliului din 15 mai 2014 de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului (1), în special articolul 4 alineatul (11),
   întrucât:

               (1)

               Articolul 4 alineatul (1) din Directiva 2014/59/UE prevede că unei instituții i se pot aplica obligații simplificate atunci când, ținând seama de criteriile menționate în directivă și de Orientările elaborate de Autoritatea Bancară Europeană (ABE) în temeiul articolului 4 alineatul (5) din directiva respectivă, autoritățile competente și autoritățile de rezoluție constată că este probabil ca intrarea în dificultate a instituției și lichidarea sa ulterioară prin procedurile obișnuite de insolvență să nu aibă un efect negativ semnificativ asupra piețelor financiare, a altor instituții, a condițiilor de finanțare sau asupra economiei în general.

               (2)

               În temeiul articolului 4 alineatul (8) și sub rezerva articolului 4 alineatele (9) și (10) din Directiva 2014/59/UE, statele membre trebuie să se asigure că autoritățile competente și autoritățile de rezoluție pot deroga de la aplicarea cerințelor prevăzute în secțiunile 2 și 3 din capitolul 1 titlul II din directiva respectivă în cazul instituțiilor afiliate unui organism central și exceptate complet sau parțial de la aplicarea cerințelor prudențiale în dreptul intern în conformitate cu articolul 10 din Regulamentul (UE) nr. 575/2013 al Parlamentului European și al Consiliului (2). De asemenea, articolul 4 alineatul (8) din Directiva 2014/59/UE impune statelor membre să se asigure că autoritățile competente și autoritățile de rezoluție derogă de la aplicarea cerințelor prevăzute în secțiunea 2 din capitolul 1 titlul II din directiva respectivă în cazul instituțiilor care sunt membre ale unui sistem instituțional de protecție (SIP). În special, articolul 4 alineatul (10) din Directiva 2014/59/UE precizează că instituțiile care sunt supuse supravegherii directe a Băncii Centrale Europene în temeiul articolului 6 alineatul (4) din Regulamentul (UE) nr. 1024/2013 al Consiliului (3) sau acele instituții care, conform criteriilor menționate în directivă, constituie o pondere importantă în sistemul financiar al unui stat membru trebuie să își elaboreze propriile planuri de redresare în conformitate cu secțiunea 2 din capitolul 1 titlul II din Directiva 2014/59/UE și trebuie să facă obiectul unor planuri de rezoluție individualizate în conformitate cu secțiunea 3 din capitolul respectiv.

               (3)

               Articolul 4 alineatul (7) din Directiva 2014/59/UE prevede că autoritățile competente și autoritățile de rezoluție informează ABE în legătură cu modul în care au aplicat dispozițiile de la articolul 4 alineatele (1), (8), (9) și (10) din directiva menționată anterior instituțiilor aflate în propria jurisdicție. Prezentul regulament ar trebui să stabilească machete pentru transmiterea informațiilor referitoare la articolul 4 alineatele (1) și (8) din Directiva 2014/59/UE, care pot fi completate, după caz, pentru o instituție specifică sau pentru o categorie de instituții în conformitate cu practicile adoptate de către autoritățile competente și autoritățile de rezoluție atunci când evaluează instituții cu caracteristici similare, având în vedere criteriile prevăzute la articolul 4 alineatul (1) din directiva menționată anterior.

               (4)

               Prezentul regulament are la bază proiectele de standarde de punere în aplicare transmise Comisiei de către ABE.

               (5)

               ABE a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (4),

         ADOPTĂ PREZENTUL REGULAMENT:
   Articolul 1
   Norme generale
   (1)   Pentru a informa Autoritatea Bancară Europeană (ABE) în legătură cu aplicarea articolului 4 alineatele (1), (8), (9) și (10) din Directiva 2014/59/UE instituțiilor aflate în jurisdicțiile lor, autoritățile competente și autoritățile de rezoluție transmit ABE informațiile identificate în conformitate cu articolele 2 și 3 din prezentul regulament.
   (2)   În scopul transmiterii de informații în conformitate cu alineatul (1), autoritățile competente și autoritățile de rezoluție completează machetele relevante prevăzute în anexa I și, dacă este cazul, fac referire la indicatorii opționali prevăzuți în anexa II.
   (3)   Autoritățile competente și autoritățile de rezoluție pot alege să completeze în comun machetele prevăzute în anexa I, în următorul mod:

               (a)

               autoritățile competente completează părțile machetelor care sunt relevante în scopul planificării redresării;

               (b)

               autoritățile de rezoluție completează părțile machetelor care sunt relevante în scopul evaluării posibilității de rezoluție și al planificării rezoluției.

         (4)   Atunci când transmit ABE informațiile identificate în conformitate cu articolele 2 și 3 din prezentul regulament, autoritățile competente și autoritățile de rezoluție pot face trimitere la o „categorie de instituții” atunci când constată că două sau mai multe instituții au caracteristici similare în ceea ce privește criteriile menționate la articolul 4 alineatul (1) din Directiva 2014/59/UE pentru aplicarea obligațiilor simplificate.
   Articolul 2
   Informații care trebuie transmise de autoritățile competente
   (1)   Pentru fiecare perioadă de raportare menționată la articolul 4 din prezentul regulament, autoritățile competente transmit ABE următoarele informații privind aplicarea unor obligații simplificate în ceea ce privește conținutul, detaliile planurilor de redresare și data până la care trebuie să fie elaborate primele planuri de redresare, precum și frecvența cu care trebuie să fie actualizate aceste planuri:

               (a)

               numărul instituțiilor de credit și al firmelor de investiții stabilite în statul membru;

               (b)

               numărul instituțiilor de credit și numărul firmelor de investiții cărora li s-au aplicat obligații simplificate în temeiul articolului 4 alineatul (1) din Directiva 2014/59/UE în scopul planificării redresării, precum și totalul activelor acestora, în comparație cu numărul tuturor instituțiilor de credit și, respectiv, al tuturor firmelor de investiții stabilite în statul membru în cauză, precum și cu totalul activelor acestora;

               (c)

               numărul instituțiilor cărora li s-a acordat o derogare în temeiul articolului 4 alineatul (8) din Directiva 2014/59/UE și totalul activelor acestor instituții, în comparație cu numărul tuturor instituțiilor stabilite în statul membru în cauză și cu totalul activelor acestora;

               (d)

               pentru fiecare instituție sau categorie de instituții căreia i s-au aplicat obligații simplificate și pentru care aceste obligații rămân aplicabile în temeiul articolului 4 alineatul (1) din Directiva 2014/59/UE până la sfârșitul fiecărei perioade de raportare:

                           (i)

                           numărul identificatorului entității juridice sau, dacă acesta nu este disponibil, denumirea instituției sau a instituțiilor care se încadrează în categoria respectivă;

                           (ii)

                           în cazul în care raportul se referă la o „categorie de instituții”, o descriere a bazei utilizate pentru stabilirea acestei categorii de instituții în conformitate cu articolul 1 alineatul (4) din prezentul regulament;

                           (iii)

                           informații cantitative cu privire la aplicarea criteriilor privind dimensiunea, interconectarea, domeniul de aplicare și complexitatea activităților menționate la articolul 4 alineatul (1) din Directiva 2014/59/UE;

                           (iv)

                           o sinteză a eventualilor indicatori opționali prevăzuți în anexa II la prezentul regulament, care sunt aplicați în raport cu fiecare dintre criteriile prevăzute la articolul 4 alineatul (1) din Directiva 2014/59/UE;

                           (v)

                           o descriere a obligațiilor simplificate în comparație cu obligațiile complete;

               (e)

               pentru fiecare instituție sau categorie de instituții căreia i s-a acordat o derogare în temeiul articolului 4 alineatul (8) din Directiva 2014/59/UE, o descriere a bazei utilizate pentru acordarea derogării, ținându-se seama de criteriile menționate la articolul 4 alineatul (8) literele (a) și (b) din Directiva 2014/59/UE.

         (2)   În scopul transmiterii informațiilor solicitate în temeiul alineatului (1), autoritățile competente completează fiecare dintre machetele de raportare menționate în anexa I la prezentul regulament. În cazul în care o autoritate competentă a aplicat o pondere unora dintre criteriile specifice menționate la articolul 4 alineatul (1) din Directiva 2014/59/UE, astfel încât aceste criterii au fost deosebit de determinante în stabilirea faptului că o instituție sau o categorie de instituții ar trebui să facă obiectul unor obligații simplificate, autoritatea competentă identifică în raportul său ponderea atribuită acestor criterii. În cazul în care autoritatea competentă nu a aplicat o pondere unora dintre criteriile specifice menționate la articolul 4 alineatul (1) din Directiva 2014/59/UE, autoritatea competentă respectivă identifică în raportul său importanța relativă acordată criteriilor în ceea ce privește stabilirea faptului că o instituție sau o categorie de instituții ar trebui să facă obiectul unor obligații simplificate.
   Articolul 3
   Informații care trebuie transmise de autoritățile de rezoluție
   (1)   Pentru fiecare perioadă de raportare menționată la articolul 4 din prezentul regulament, autoritățile de rezoluție transmit ABE următoarele informații privind aplicarea unor obligații simplificate în ceea ce privește conținutul, detaliile planurilor de rezoluție și data până la care trebuie să fie elaborate primele planuri de rezoluție, precum și frecvența cu care trebuie să fie actualizate aceste planuri:

               (a)

               numărul instituțiilor de credit și numărul firmelor de investiții cărora li s-au aplicat obligații simplificate în conformitate cu articolul 4 alineatul (1) din Directiva 2014/59/UE în scopul evaluării posibilității de rezoluție și al planificării rezoluției, precum și totalul activelor acestora, în comparație cu numărul tuturor instituțiilor de credit și, respectiv, al tuturor firmelor de investiții stabilite în statul membru în cauză și cu totalul activelor acestora;

               (b)

               numărul instituțiilor de credit și al firmelor de investiții cărora li s-a acordat o derogare în temeiul articolului 4 alineatul (8) din Directiva 2014/59/UE;

               (c)

               pentru fiecare instituție sau categorie de instituții căreia i s-au aplicat obligații simplificate și pentru care aceste obligații rămân aplicabile în temeiul articolului 4 alineatul (1) din Directiva 2014/59/UE până la sfârșitul fiecărei perioade de raportare:

                           (i)

                           numărul identificatorului entității juridice sau, dacă acesta nu este disponibil, denumirea instituției sau a instituțiilor care se încadrează în categoria respectivă;

                           (ii)

                           în cazul în care raportul se referă la o „categorie de instituții”, o descriere a bazei utilizate pentru stabilirea acestei categorii de instituții în conformitate cu articolul 1 alineatul (4) din prezentul regulament;

                           (iii)

                           informații cantitative cu privire la aplicarea criteriilor privind dimensiunea, interconectarea, domeniul de aplicare și complexitatea activităților menționate la articolul 4 alineatul (1) din Directiva 2014/59/UE;

                           (iv)

                           o sinteză a eventualilor indicatori opționali prevăzuți în anexa II la prezentul regulament, care sunt aplicați în raport cu fiecare criteriu;

                           (v)

                           o descriere a obligațiilor simplificate în comparație cu obligațiile complete;

               (d)

               pentru fiecare instituție sau categorie de instituții căreia i s-a acordat o derogare în temeiul articolului 4 alineatul (8) din Directiva 2014/59/UE, o descriere a bazei utilizate pentru acordarea derogării, ținându-se seama de criteriile menționate la articolul 4 alineatul (8) literele (a) și (b) din Directiva 2014/59/UE.

         (2)   În scopul transmiterii informațiilor menționate la alineatul (1), autoritățile de rezoluție completează fiecare dintre machetele de raportare prevăzute în anexa I la prezentul regulament. În cazul în care o autoritate de rezoluție a aplicat o pondere unora dintre criteriile specifice menționate la articolul 4 alineatul (1) din Directiva 2014/59/UE, astfel încât aceste criterii au fost deosebit de determinante în stabilirea faptului că o instituție sau o categorie de instituții ar trebui să facă obiectul unor obligații simplificate, autoritatea de rezoluție identifică și descrie în raportul său ponderea atribuită respectivelor criterii. În cazul în care autoritatea de rezoluție nu a aplicat o pondere unora dintre criteriile specifice menționate la articolul 4 alineatul (1) din Directiva 2014/59/UE, autoritatea de rezoluție respectivă identifică în raportul său importanța relativă a criteriilor în ceea ce privește stabilirea faptului că o instituție sau o categorie de instituții ar trebui să facă obiectul unor obligații simplificate.
   Articolul 4
   Perioade de raportare și termene pentru transmiterea informațiilor
   (1)   În ceea ce privește informațiile menționate la articolul 2 alineatul (1) și la articolul 3 alineatul (1), prima perioadă de raportare începe la 1 ianuarie 2015 și se încheie la 30 aprilie 2016. Informațiile referitoare la prima perioadă de raportare se transmit ABE până cel mai târziu în cea de a treizecea zi de la data intrării în vigoare a prezentului regulament.
   (2)   În ceea ce privește informațiile menționate la articolul 2 alineatul (1) și la articolul 3 alineatul (1), cea de a doua perioadă de raportare începe la 1 mai 2016 și se încheie la 30 aprilie 2017. Informațiile referitoare la cea de a doua perioadă de raportare se transmit ABE până la 1 iunie 2017.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iunie 2016.

            Pentru Comisie

            Președintele

         Jean-Claude JUNCKER

      (1)  JO L 173, 12.6.2014, p. 190.

      (2)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).

      (3)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).

      (4)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Bancară Europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

      ANEXA I

         Machete de raportare

      MACHETA 1

                     Articolul 4 din Directiva 2014/59/UE: Macheta de raportare a datelor cantitative

                  [Notele incluse în prezenta machetă sunt menite să sprijine autoritățile la completarea machetei și nu fac parte din aceasta.]

                     Stat membru

                     Denumirea autorității competente/a autorității de rezoluție care transmite raportul

                     Data de referință

                     Numărul instituțiilor de credit stabilite în statul membru

                     Numărul firmelor de investiții stabilite în statul membru

                     Numărul instituțiilor de credit cărora li s-au aplicat obligații simplificate în temeiul articolului 4 alineatul (1) din Directiva 2014/59/UE

                  [Autoritatea relevantă ar trebui să furnizeze, separat, cifre privind obligațiile referitoare la: planificarea redresării, evaluările privind posibilitatea de rezoluție și planificarea rezoluției.]

                     Numărul firmelor de investiții cărora li s-au aplicat obligații simplificate în temeiul articolului 4 alineatul (1) din Directiva 2014/59/UE

                  [Autoritatea relevantă ar trebui să furnizeze, separat, cifre privind obligațiile referitoare la: planificarea redresării, evaluările privind posibilitatea de rezoluție și planificarea rezoluției.]

                     Numărul instituțiilor cărora li s-a acordat o derogare în temeiul articolului 4 alineatul (8) din Directiva 2014/59/UE

                     Codurile identificatorului entității juridice (LEI) sau, atunci când acestea nu sunt disponibile, numele instituțiilor stabilite în statul membru vizat care sunt supuse supravegherii directe a Băncii Centrale Europene în temeiul articolului 6 alineatul (4) din Regulamentul (UE) nr. 1024/2013 sau care constituie o pondere semnificativă în sistemul financiar al unui stat membru, astfel cum este definită la articolul 4 alineatul (10) din Directiva 2014/59/UE, și care nu sunt, prin urmare, eligibile pentru a beneficia de o derogare în temeiul articolului 4 alineatul (8) din Directiva 2014/59/UE

                  [Numai autoritățile competente trebuie să completeze această secțiune a machetei, întrucât aceasta se referă la clasificările în materie de supraveghere.]

            MACHETA 2 (1)

                     Articolul 4 alineatul (1) din Directiva 2014/59/UE: Machetă de raportare

                  [Notele incluse în prezenta machetă sunt menite să sprijine autoritățile la completarea machetei și nu fac parte din aceasta.]

                     Stat membru

                     Denumirea autorității competente/a autorității de rezoluție care transmite raportul

                  [Autoritățile competente și autoritățile de rezoluție trebuie să completeze un raport referitor la acele instituții cărora li se aplică obligații simplificate în ceea ce privește cerințele referitoare la planurile de redresare și, respectiv, cerințele referitoare la evaluările privind posibilitatea de rezoluție și planurile de rezoluție [a se vedea lista de la articolul 4 alineatul (1) din Directiva 2014/59/UE.]

                     Autoritățile competente și autoritățile de rezoluție trebuie să transmită informații cu privire la toate instituțiile cărora li se aplică obligații simplificate. Pentru a îndeplini această cerință, autoritățile competente și autoritățile de rezoluție pot opta să completeze prezenta machetă fie pentru fiecare instituție în parte, fie pe baza unor categorii specifice de instituții care au caracteristici comune și care sunt, așadar, evaluate în același mod ținându-se seama de criteriile enumerate la articolul 4 alineatul (1) din Directiva 2014/59/UE.]

                     Perioadă de referință

                     Denumirea categoriei de instituții de credit sau a instituției de credit

                  [În cazul în care raportarea se efectuează pentru o categorie de instituții, codurile LEI ar trebui să fie furnizate pentru fiecare instituție din categoria respectivă; în cazul în care acestea nu sunt disponibile, ar trebui să se furnizeze denumirea instituțiilor.]

                  [În cazul în care raportul este completat pentru o categorie specifică de instituții, este necesar să se furnizeze o descriere a categoriei respective, inclusiv caracteristicile principale ale instituțiilor din această categorie [de exemplu, printr-o trimitere la clasificarea SREP în conformitate cu Orientările emise de ABE în temeiul articolului 107 alineatul (3) din Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338), sau la un alt sistem de clasificare aplicabil]. În plus, este necesar să se furnizeze o listă a codurilor LEI sau, dacă aceste coduri nu sunt disponibile, denumirile instituțiilor din această categorie. În cazul în care există mai multe categorii de instituții, este necesar să se completeze un raport pentru fiecare categorie în parte.]

                     Denumirea categoriei de firme de investiții sau a firmei de investiții

                  [În cazul în care raportarea se efectuează pentru o categorie de instituții, codurile LEI ar trebui să fie furnizate pentru fiecare instituție din categoria respectivă; în cazul în care acestea nu sunt disponibile, ar trebui să fie furnizate denumirile instituțiilor.]

                  [Întocmai ca mai sus.]

                     Numărul de instituții care intră în această categorie

                  [Această rubrică trebuie să fie completată numai în cazul în care informațiile transmise se referă la o categorie de instituții.]

                     Baza pe care s-a constatat că, ținându-se seama de criteriile relevante prevăzute la articolul 4 alineatul (1) din Directiva 2014/59/UE, este probabil ca intrarea în dificultate și lichidarea ulterioară prin procedurile obișnuite de insolvență [a instituțiilor care intră în această categorie/a instituției] să nu aibă un efect negativ semnificativ asupra piețelor financiare, a altor instituții, a condițiilor de finanțare sau asupra economiei în general. Această descriere trebuie să cuprindă, în măsura posibilului, informații cantitative.

                  [În această secțiune furnizați, ținând seama de criteriile prevăzute la articolul 4 alineatul (1) din Directiva 2014/59/UE, indicatorii obligatorii menționați în macheta de mai jos și eventualii indicatori opționali de pe lista care figurează în anexa II la prezentul regulament pe baza cărora a fost evaluată instituția sau categoria de instituții, precum și o descriere a caracteristicilor instituției/ale categoriei de instituții cărora li se aplică obligații simplificate. Fiecare autoritate ar trebui să identifice în raport orice eventuală pondere atribuită fiecărui criteriu.]

                     Pondere [Descrieți eventuala pondere atribuită fiecărui criteriu în scopul procesului de evaluare.]

                     Criteriu

                     Indicator

                     Descrierea instituției (instituțiilor)

                  [Furnizați date cantitative dacă se indică acest lucru. În cazul în care raportul este întocmit pentru o categorie de instituții, datele cantitative pot fi furnizate sub forma unui interval (de exemplu, totalul activelor este cuprins între cuantumul A în euro și cuantumul B în euro). În celelalte cazuri, furnizați o descriere detaliată.]

                     Dimensiune

                  Totalul activelor (2)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Totalul activelor/PIB-ul statului membru

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Indicatorii avuți în vedere de pe lista indicatorilor „opționali” din anexa II

                     Numai pentru firmele de investiții:

                  Totalul datoriilor

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Totalul fondurilor clienților

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Totalul activelor clienților

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Totalul veniturilor din taxe și comisioane

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                     Interconectare

                  Datorii interbancare (3)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Active interbancare (4)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Titluri de datorie în circulație (5)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Numărul de filiale și de sucursale străine

                  [Furnizați date cantitative. Nu este necesar să se completeze această rubrică dacă macheta este completată pentru o categorie de instituții.]

                  Servicii de compensare, de plată și de decontare furnizate instituțiilor și altor entități

                  [Introduceți o descriere a serviciilor de acest tip furnizate de instituție sau de categoria de instituții în cauză.]

                  Indicatorii avuți în vedere de pe lista indicatorilor „opționali” din anexa II

                     Domeniul de aplicare și complexitatea activităților

                  Valoarea (noțională) a instrumentelor financiare derivate extrabursiere (6)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Datorii interjurisdicționale (7)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Creanțe interjurisdicționale (8)

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Totalul depozitelor

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Totalul depozitelor acoperite

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Indicatorii avuți în vedere de pe lista indicatorilor „opționali” din anexa II

                     Profilul de risc

                  Punctajul global SREP (procesul de supraveghere și evaluare)

                  [Se poate include un interval valoric în cazul în care macheta este completată pentru o categorie de instituții.]

                  Punctajul SREP atribuit adecvării capitalului

                  [Se poate include un interval valoric în cazul în care macheta este completată pentru o categorie de instituții.]

                  Punctajul SREP atribuit adecvării lichidității

                  [Se poate include un interval valoric în cazul în care macheta este completată pentru o categorie de instituții.]

                  Punctajul SREP atribuit guvernanței interne și controalelor efectuate la nivelul întregii instituții

                  [Se poate include un interval valoric în cazul în care macheta este completată pentru o categorie de instituții.]

                  Indicatorii avuți în vedere de pe lista indicatorilor „opționali” din anexa II

                     Statutul juridic

                  Permisele și autorizațiile de reglementare, în special în ceea ce privește utilizarea unor modele avansate pentru calcularea cerințelor de fonduri proprii pentru riscurile de credit, riscurile de piață și riscurile operaționale

                  [Furnizați o descriere a activităților reglementate pe care instituția sau categoria de instituții este autorizată să le exercite și descrieți dacă sunt utilizate modele avansate (și, în cazul unui răspuns afirmativ, descrieți modelul aplicat).]

                  Indicatorii avuți în vedere de pe lista indicatorilor „opționali” din anexa II

                     Tipul de activitate

                  Punctajul SREP atribuit modelului de afaceri și strategiei

                  [Se poate include un interval valoric în cazul în care macheta este completată pentru o categorie de instituții.]

                  Poziția adoptată de instituție în jurisdicțiile în care își desfășoară activitatea cu privire la funcțiile critice și la liniile de activitate esențiale propuse în fiecare jurisdicție, precum și cota de piață a instituției

                  [Furnizați o descriere a funcțiilor critice și a liniilor de activitate esențiale propuse în fiecare jurisdicție. În cazul în care macheta este completată pentru o categorie de instituții, se poate răspunde printr-o descriere generală a funcțiilor critice și a liniilor de activitate esențiale propuse de instituțiile care intră în categoria vizată.]

                  Indicatorii avuți în vedere de pe lista indicatorilor „opționali” din anexa II

                     Structura acționariatului

                  Gradul de concentrare al acționarilor

                  [Includeți în răspunsul dumneavoastră procentajul din capitalul deținut de cei mai importanți 5 acționari care dețin acțiuni ordinare. În cazul în care macheta este completată pentru o categorie de instituții, se poate răspunde printr-o descriere generală a gradului de concentrare al acționarilor instituțiilor care intră în categoria vizată.]

                  Indicatorii avuți în vedere de pe lista indicatorilor „opționali” din anexa II

                     Forma juridică

                  Structura instituției: instituția face parte dintr-un grup și, în acest caz, structura grupului este complexă și are un grad ridicat de interconectare?

                  [În cazul în care macheta este completată pentru o categorie de instituții, se poate răspunde printr-o descriere generală a structurii instituțiilor care intră în categoria vizată.]

                  Forma juridică a instituției (de exemplu, societate privată cu răspundere limitată, societate cu răspundere limitată sau un alt tip de societate definită în legislația națională)

                  [În cazul în care macheta este completată pentru o categorie de instituții, se poate răspunde printr-o descriere generală a formei juridice a instituțiilor care intră în categoria vizată.]

                  Indicatorii avuți în vedere de pe lista indicatorilor „opționali” din anexa II

                     Statutul de membru al unui sistem instituțional de protecție (SIP) sau al unui alt sistem cooperativ de solidaritate reciprocă, astfel cum s-a specificat la articolul 113 alineatul (7) din Regulamentul (UE) nr. 575/2013

                  Rolul instituției în cadrul sistemului: participant sau instituție centrală sau furnizor de funcții critice în cadrul sistemului

                  [Furnizați o descriere a rolului instituției în cadrul sistemului (de exemplu, participant sau instituție centrală sau furnizor de funcții critice către alți participanți sau, eventual, parte expusă riscului de concentrare aferent sistemului).]
                  [În cazul în care macheta este completată pentru o categorie de instituții, se poate răspunde printr-o descriere generală a instituțiilor care intră în categoria vizată.]

                  Dimensiunea relativă a fondului de garantare în raport cu fondurile totale ale instituției.

                  [Furnizați date cantitative. Se poate include un interval valoric în cazul în care macheta este completată pentru o categorie de instituții.]

                  Indicatorii avuți în vedere de pe lista indicatorilor „opționali” din anexa II

                     Alte observații

                  [Furnizați o descriere a oricăror alți factori care au fost luați în considerare la constatarea celor de mai sus.]

                     Descrierea obligațiilor simplificate aplicate categoriei de instituții/instituției

                  [În această secțiune, furnizați, după caz, informații referitoare la:

                              —

                                 articolele relevante [precizați] din Directiva 2014/59/UE menționate la rândul relevant din tabel;

                              —

                                 secțiunea A din anexa la Directiva 2014/59/UE și Regulamentul Comisiei care completează directiva menționată anterior cu privire la conținutul planurilor de redresare;

                              —

                                 secțiunea B din anexa la Directiva 2014/59/UE și Regulamentul Comisiei care completează directiva menționată anterior cu privire la cerințele aferente planurilor de rezoluție;

                              —

                                 secțiunea C din anexa la Directiva 2014/59/UE;

                              —

                                 o descriere a diferenței dintre obligațiile complete și obligațiile simplificate aplicabile.]

                     Descrieți obligațiile simplificate în ceea ce privește conținutul și detaliile planului de redresare

                  [Descrieți diferența dintre obligațiile complete și obligațiile simplificate aplicabile (și anume, indicați care sunt criteriile pe care instituția nu este obligată/instituțiile nu sunt obligate să le respecte), de exemplu, având în vedere lista menționată în secțiunea A din anexa la Directiva 2014/59/UE și Regulamentul Comisiei care completează directiva sus-menționată cu privire la conținutul planurilor de redresare, specificați care elemente nu sunt necesare în temeiul obligațiilor simplificate aplicate instituției/categoriei de instituții.]

                     Descrieți obligațiile simplificate în ceea ce privește conținutul și detaliile planului de rezoluție

                     Când a fost/este necesar ca primul plan de redresare/plan de rezoluție să fie întocmit și cât de des trebuie să fie actualizat acesta

                     Descrieți obligațiile simplificate în ceea ce privește conținutul și detaliile informațiilor solicitate în temeiul articolului 5 alineatul (5), al articolului 11 alineatul (1) și al articolului 12 alineatul (2) și în secțiunile A și B din anexa la Directiva 2014/59/UE

                     Descrieți obligațiile simplificate în ceea ce privește nivelul detaliilor necesar pentru evaluarea posibilității de rezoluție prevăzute la articolele 15 și 16 și în secțiunea C din anexa la Directiva 2014/59/UE

            MACHETA 3

                     Articolul 4 alineatul (8) din Directiva 2014/59/UE: Machetă de raportare

                  [Notele incluse în prezenta machetă sunt menite să sprijine autoritățile la completarea machetei și nu fac parte din aceasta.]

                     Stat membru

                     Denumirea autorității competente/a autorității de rezoluție care transmite raportul

                  [Autoritățile competente și autoritățile de rezoluție trebuie să întocmească un raport referitor la instituțiile cărora li se acordă o derogare în ceea ce privește cerințele relevante prevăzute în secțiunile 2 și 3 din capitolul I din Directiva 2014/59/UE. Autoritățile competente și autoritățile de rezoluție trebuie să raporteze cu privire la toate instituțiile cărora li se acordă o derogare.]

                     Perioada de referință

                     Denumirea categoriei de instituții de credit sau a instituției de credit

                  [În cazul în care raportarea se efectuează pentru o categorie de instituții, codurile LEI ar trebui să fie furnizate pentru fiecare instituție din categoria respectivă; dacă acestea nu sunt disponibile, ar trebui să fie furnizate denumirile instituțiilor.]

                  [În cazul în care raportul este întocmit cu privire la o anumită categorie de instituții, furnizați o descriere a categoriei respective, incluzând caracteristicile principale ale instituțiilor din acea categorie (de exemplu, făcând trimitere la clasificarea SREP sau la un alt sistem de clasificare aplicabil). De asemenea, furnizați o listă a codurilor LEI sau, în cazul în care acestea nu sunt disponibile, denumirea instituțiilor din categoria respectivă. În cazul în care există mai multe categorii de instituții, completați câte un raport pentru fiecare categorie în parte.]

                     Baza pe care se acordă derogarea ținându-se seama de criteriile relevante prevăzute la articolul 4 alineatul (8) din Directiva 2014/59/UE

                     Instituțiile afiliate unui organism central și exceptate complet sau parțial de la aplicarea cerințelor prudențiale în dreptul intern în conformitate cu articolul 10 din Regulamentul (UE) nr. 575/2013

                  [În această secțiune, furnizați o descriere a caracteristicilor (categoriei de instituții/instituției).]

                     Instituțiile care sunt membre ale unui SIP

         (1)  În cazul în care valorile indicatorilor, în conformitate cu definițiile prevăzute în prezenta machetă, nu sunt disponibile din cauza faptului că entitățile relevante care intră în domeniul de aplicare al acestora nu raportează pe baza Standardului internațional de raportare financiară (IFRS) și nu fac obiectul cerințelor prevăzute în formularele privind informațiile financiare (FINREP), autoritățile competente și autoritățile de rezoluție ar trebui să utilizeze indicatori indirecți corespunzători. În acest caz, autoritățile relevante ar trebui să se asigure că acești indicatori indirecți sunt explicitați în mod corect și corespund în cea mai mare măsură cu putință definițiilor specificate în prezenta machetă.

         (2)  În sensul prezentei machete, „totalul activelor” se calculează pe o bază globală în conformitate cu FINREP [IFRS sau principiile contabile general acceptate (GAAP)] – F 01.01, rândul 380, coloana 010.

         (3)  În sensul prezentei machete, „datoriile interbancare” se calculează pe o bază globală în conformitate cu FINREP (IFRS sau GAAP) → F 20.06, rândurile 020 + 030 + 050 + 060 + 100 + 110, coloana 010, toate țările (axa z).

         (4)  În sensul prezentei machete, „activele interbancare” se calculează pe o bază globală în conformitate cu FINREP (IFRS sau GAAP) → F 20.04, rândurile 020 + 030 + 050 + 060 + 110 + 120 + 170 + 180, coloana 010, toate țările (axa z).

         (5)  În sensul prezentei machete, „titlurile de datorie în circulație” se calculează pe o bază globală în conformitate cu FINREP (IFRS sau GAAP) → F 01.02, rândurile 050 + 090 + 130, coloana 010.

         (6)  În sensul prezentei machete, „valoarea (noțională) a instrumentelor financiare derivate extrabursiere” se calculează pe o bază globală în conformitate cu: FINREP (IFRS) → F 10.00, rândurile 300 + 310 + 320, coloana 030 + F 11.00, rândurile 510 + 520 + 530, coloana 030 sau FINREP (GAAP) → F 10.00, rândurile 300 + 310 + 320, coloana 050 + F 11.00, rândurile 510 + 520 + 530, coloana 030.

         (7)  În sensul prezentei machete, „datoriile interjurisdicționale” se calculează pe o bază globală în conformitate cu FINREP (IFRS sau GAAP) → F 20.06, rândurile 010 + 040 + 070, coloana 010, toate țările, cu excepția țării de origine (axa z). Notă: Valoarea calculată ar trebui să excludă i) datoriile intragrup și ii) datoriile sucursalelor și ale filialelor străine față de contrapărțile stabilite în aceeași țară-gazdă.

         (8)  În sensul prezentei machete, „creanțele interjurisdicționale” se calculează pe o bază globală în conformitate cu FINREP (IFRS sau GAAP) → F 20.04, rândurile 010 + 040 + 080 + 140, coloana 010, toate țările, cu excepția țării de origine (axa z). Notă: Valoarea calculată ar trebui să excludă i) activele intragrup și ii) activele sucursalelor și ale filialelor străine față de contrapărțile stabilite în aceeași țară-gazdă.

      ANEXA II

         Lista indicatorilor opționali

         Indicatori opționali
          (1)

      Totalul activelor (2)

      Totalul EAD
      Totalul activelor/PIB-ul statului membru
      Totalul EAD/PIB-ul statului membru
      Totalul activelor ponderate în funcție de risc
      Totalul datoriilor
      Totalul fondurilor clienților
      Totalul activelor clienților
      Totalul veniturilor din taxe și comisioane
      Capitalizarea bursieră
      Valoarea activelor în custodie
      Valoarea (noțională) a instrumentelor financiare derivate extrabursiere (3)

      Active interbancare
      Datorii interbancare
      Datorii la nivelul sectorului financiar
      Active la nivelul sectorului financiar
      Datorii interjurisdicționale
      Creanțe interjurisdicționale
      Titluri de datorie în circulație
      Valoarea operațiunilor de plată naționale
      Totalul depozitelor
      Totalul depozitelor acoperite
      Depozite ale sectorului privat efectuate de către deponenți din Uniune
      Valoarea împrumuturilor în sectorul privat, inclusiv angajamente și împrumuturi sindicalizate
      Numărul împrumuturilor în sectorul privat
      Numărul conturilor de depozit – clienți profesionali
      Numărul conturilor de depozit – clienți de retail
      Numărul clienților de retail
      Numărul de filiale și sucursale naționale
      Numărul filialelor și al sucursalelor străine (defalcat în funcție de filialele și sucursalele stabilite în alte state membre și de filialele și sucursalele stabilite în țări terțe)
      Apartenența la infrastructura pieței financiare
      Funcțiile critice furnizate de instituție celorlalte societăți din cadrul grupului sau viceversa
      Funcțiile critice și liniile de activitate esențiale în fiecare jurisdicție relevantă, inclusiv furnizarea de servicii către alte instituții
      Servicii de compensare, de plată și de decontare furnizate participanților pe piață sau altor entități și numărul celorlalți furnizori prezenți pe piață
      Servicii de plată furnizate participanților pe piață sau altor entități și numărul celorlalți furnizori prezenți pe piață
      Defalcarea geografică a activității instituției (inclusiv numărul de jurisdicții în care operează instituția și filialele sale, precum și amploarea operațiunilor acestora)
      Cota de piață a instituției pentru fiecare linie de activitate și pentru fiecare jurisdicție (de exemplu, activități legate de depozite, credite ipotecare de tip retail, împrumuturi necolateralizate, cărți de credit, împrumuturi acordate IMM-urilor, împrumuturi pentru întreprinderi, credite comerciale, activități de plată și furnizarea altor servicii critice)
      Tipul de permise și de autorizații de reglementare (de exemplu, firmă de investiții sau instituție de credit; utilizarea de modele avansate pentru calcularea cerințelor de fonduri proprii pentru riscurile de credit, riscurile de piață și riscurile operaționale)
      Împrumuturi în sectorul privat acordate destinatarilor naționali
      Împrumuturi în sectorul privat acordate destinatarilor într-o anumită regiune
      Credite ipotecare acordate destinatarilor stabiliți în Uniune
      Credite ipotecare acordate destinatarilor naționali
      Împrumuturi acordate clienților de retail stabiliți în Uniune
      Împrumuturi acordate clienților de retail naționali
      Punctajul SREP (procesul de supraveghere și evaluare) – (global)
      Punctajele SREP atribuite adecvării capitalului, adecvării lichidităților, guvernanței interne și controalelor efectuate la nivelul întregii instituții
      Permisele și autorizațiile de reglementare, în special în ceea ce privește utilizarea unor modele avansate pentru calcularea cerințelor de fonduri proprii pentru riscurile de credit, riscurile de piață și riscurile operaționale
      Modelul de afaceri global al instituției, viabilitatea acestuia și sustenabilitatea strategiei instituției, pe baza rezultatelor analizei modelului de afaceri efectuate în cadrul SREP conform Orientărilor ABE privind procedurile și metodologiile comune pentru SREP. În acest scop, autoritățile pot utiliza punctajul SREP atribuit modelului de afaceri și strategiei
      Poziția adoptată de instituție în jurisdicțiile în care își desfășoară activitatea în ceea ce privește funcțiile critice și liniile de activitate esențiale propuse în fiecare jurisdicție, precum și cota de piață a instituției (concentrare)
      Dacă există o concentrare sau o dispersare a acționarilor, ținându-se seama, în special, de numărul acționarilor calificați și de măsura în care structura acționariatului poate afecta posibilitatea de a recurge la anumite măsuri de redresare pentru instituție și instrumentele de rezoluție de care dispune autoritatea de rezoluție
      Structura unei instituții, evaluându-se dacă instituția este parte a unui grup și, în acest caz, dacă structura grupului este complicată sau simplă având în vedere interdependențele financiare și operaționale
      Forma juridică a instituției: o societate privată cu răspundere limitată, o societate cu răspundere limitată sau orice alt tip de societate definită în cadrul legislației naționale
      Dimensiunea fondului de garantare în raport cu fondurile totale ale instituției (numai SIP și alte sisteme de solidaritate reciprocă)
      Tipul sistemului de solidaritate reciprocă, precum și politicile și procedurile sale de gestionare a riscurilor
      Gradul de interconectare cu alți participanți la SIP

         (1)  În cazul în care valorile indicatorilor, conform definițiilor prevăzute în prezenta anexă, nu sunt disponibile din cauza faptului că entitățile relevante care intră în domeniul de aplicare al acestora nu raportează pe baza IFRS și nu fac obiectul cerințelor FINREP, autoritățile competente și autoritățile de rezoluție ar trebui să utilizeze indicatori indirecți corespunzători (de exemplu din GAAP naționale). În acest caz, autoritățile relevante ar trebui să se asigure că acești indicatori indirecți sunt explicitați în mod corect și corespund în cea mai mare măsură cu putință definițiilor specificate în prezenta machetă.

         (2)  „Totalul activelor” se calculează pe o bază mondială în conformitate cu FINREP [IFRS sau GAAP] – F 01.01, rândul 380, coloana 010.

         (3)  „Valoarea (noțională) a instrumentelor financiare derivate extrabursiere” se calculează pe o bază mondială în conformitate cu: FINREP (IFRS) → F 10.00, rândurile 300 + 310 + 320, coloana 030 + F 11.00, rândurile 510 + 520 + 530, coloana 030 sau FINREP (GAAP) → F 10.00, rândurile 300 + 310 + 320, coloana 050 + F 11.00, rândurile 510 + 520 + 530, coloana 030.


title: Regulamentul de punere în aplicare (UE) nr. 351/2011 al Comisiei din 11 aprilie 2011 de modificare a Regulamentului (UE) nr. 297/2011 de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima  Text cu relevanță pentru SEE

text:
               12.4.2011

               RO

               Jurnalul Oficial al Uniunii Europene

               L 97/20

         REGULAMENTUL DE PUNERE ÎN APLICARE (UE) NR. 351/2011 AL COMISIEI
   din 11 aprilie 2011
   de modificare a Regulamentului (UE) nr. 297/2011 de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1) litera (b) punctul (ii),
   întrucât:

               (1)

               Articolul 53 din Regulamentul (CE) nr. 178/2002 prevede posibilitatea adoptării de măsuri de urgență adecvate la nivelul Uniunii pentru produsele alimentare și hrana pentru animale importate dintr-o țară terță, în scopul de a proteja sănătatea publică, sănătatea animală sau mediul, în cazul în care riscul nu poate fi combătut în mod satisfăcător prin măsurile luate individual de către statele membre.

               (2)

               În urma accidentului de la centrala nucleară Fukushima la 11 martie 2011, Comisia a fost informată că nivelurile de radionuclide în anumite produse alimentare originare din Japonia precum laptele și spanacul depășesc nivelurile de acțiune în cazul alimentelor aplicabile în Japonia. Această contaminare poate constitui o amenințare la adresa sănătății publice și animale din interiorul Uniunii și, în consecință, la 25 martie 2011 s-a adoptat Regulamentul de punere în aplicare (UE) nr. 297/2011 al Comisiei de impunere a unor condiții speciale de reglementare a importurilor de hrană pentru animale și alimente originare sau expediate din Japonia, în urma accidentului de la centrala nucleară Fukushima (2).

               (3)

               Regulamentul (UE) nr. 297/2011 prevede cerința de control anterior exportului adresată autorităților competente din Japonia. Autoritățile competente din Japonia au stabilit nivelurile de acțiune pentru iod, cesiu și plutoniu în alimente. Comisia a fost informată, la 17 martie 2011, cu privire la aceste niveluri de acțiune aplicabile în Japonia, dar s-a indicat că aceste niveluri de acțiune erau adoptate la momentul respectiv în calitate de valori regulamentare provizorii. De asemenea, autoritățile din Japonia au informat Comisia că produsele care nu primesc permisiunea de a fi introduse pe piața japoneză nu primesc nici permisiunea de a fi exportate. Devine acum evident că aceste niveluri de acțiune se vor aplica în Japonia pe termen mai lung. Prin urmare, pentru a se asigura coerența între acțiunile de control anterioare exportului întreprinse de autoritățile japoneze și acțiunile de control privind nivelul de radionuclide efectuate la intrarea în UE pe hrana pentru animale și alimentele originare sau expediate din Japonia, este oportun să se aplice provizoriu în UE aceleași niveluri maxime pentru radionuclide în hrana pentru animale și alimentele originare din Japonia cu nivelurile de acțiune aplicabile în Japonia, cu condiția ca acestea să fie mai scăzute decât valorile UE.

               (4)

               Prezentul regulament nu aduce atingere nivelurilor stabilite științific prezentate în Regulamentul (Euratom) nr. 3954/87 al Consiliului și în Regulamentele (Euratom) nr. 944/89 și (Euratom) nr. 770/90 ale Comisiei pentru aplicarea în cazul unui viitor accident nuclear sau în orice altă situație de urgență radiologică care afectează teritoriul UE. Prezentul regulament aplică pentru izotopii de stronțiu valorile stabilite în Regulamentul (Euratom) nr. 3954/87, având în vedere că în Japonia nu se aplică astfel de valori.

               (5)

               Dat fiind că, pentru moment, există probe conform cărora hrana pentru animale și alimentele din anumite regiuni din Japonia sunt contaminate cu radionuclidele iod-131, cesiu-134 și cesiu-137 și că nu există indicii conform cărora hrana pentru animale și alimentele originare sau expediate din Japonia ar fi contaminate cu alte radionuclide, este oportun să se restrângă acțiunile de control obligatorii la iod-131, cesiu-134 și cesiu-137. De asemenea, statele membre pot efectua, pe bază voluntară, analize pentru prezența altor radionuclide în vederea colectării de informații privind posibila prezență a acestor alte radionuclide. Prin urmare, este adecvat să se menționeze în anexa II la prezentul regulament nivelurile maxime existente în legislația UE sau nivelurile de acțiune aplicate în Japonia pentru radionuclidele stronțiu, plutoniu și elemente de transplutoniu.

               (6)

               Prin urmare, este adecvat să se modifice în consecință Regulamentul (UE) nr. 297/2011.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Regulamentul (UE) 297/2011 se modifică după cum urmează

               (1)

               Articolul 2 se modifică după cum urmează:

                           (a)

                           la alineatul (3), a treia liniuță se înlocuiește cu textul următor:

                                       „—

                                       în cazul în care produsul este originar sau expediat din prefecturile Fukushima, Gunma, Ibaraki, Tochigi, Miyagi, Yamagata, Niigata, Nagano, Yamanashi, Saitama, Tokyo și Chiba, produsul nu conține niveluri de radionuclide iod-131, cesiu-134 și cesiu-137 peste nivelurile maxime prevăzute în anexa II la prezentul regulament. Această dispoziție se aplică și la produsele originare în apele costiere ale acestor prefecturi, indiferent de locul în care aceste produse se aduc la țărm.”

                           (b)

                           alineatul 4 se înlocuiește cu textul următor:
                           „4.   Modelul de declarație menționat la alineatul (3) este prezentat în anexa I. Declarația se semnează de către un reprezentant autorizat al autorităților competente japoneze și, pentru produsele care intră în domeniul de aplicare al alineatul (3) a treia liniuță, este însoțită de un raport de analiză.”

               (2)

               Articolul 7 se înlocuiește cu textul următor:
               „Articolul 7
               Produse care nu sunt conforme
               Hrana pentru animale și alimentele originare sau expediate din Japonia care nu se conformează nivelurilor maxime menționate în anexa II nu se introduc pe piață. Această hrană pentru animale și aceste alimente neconforme se elimină în condiții de siguranță sau se returnează în țara de origine.”

               (3)

               Anexa se înlocuiește cu textul din anexa I la prezentul regulament.

               (4)

               Se adaugă o nouă anexă II, al cărei text se prezintă în anexa II la prezentul regulament.

         Articolul 2
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 aprilie 2011.

            Pentru Comisie

            Președintele

         José Manuel BARROSO

      (1)  JO L 31, 1.2.2002, p. 1.

      (2)  JO L 80, 26.3.2011, p. 5.

      ANEXA I

      ANEXA II

         Niveluri maxime pentru produse alimentare
          (1)
         (Bq/kg)

                  Alimente pentru sugari și copii cu vârste fragede

                  Lapte și produse lactate

                  Alte produse alimentare, cu excepția produselor alimentare lichide

                  Produse alimentare lichide

                  Sumă de izotopi de stronțiu, în special Sr-90

                  75

                  125

                  750

                  125

                  Sumă de izotopi de iod, în special I-131

                  100 (2)

                  300 (3)

                  2 000

                  300 (3)

                  Sumă de izotopi ai plutoniului și ai elementelor de transplutoniu alfa-emițători, în special Pu-239, Am-241

                  1

                  1 (3)

                  10 (3)

                  1 (3)

                  Sumă de toți ceilalți nuclizi cu timp de înjumătățire mai mare de 10 zile, în special Cs-134 și Cs-137, cu excepția C-14 și H-3

                  200 (3)

                  200 (3)

                  500 (3)

                  200 (3)

         Niveluri maxime pentru hrană pentru animale
          (4)
         (Bq/kg)

                  Hrană pentru animale

                  Sumă de Cs-134 și Cs-137

                  500 (5)

                  Sumă de izotopi de iod, în special I-131

                  2 000 (6)

         (1)  Nivelul aplicabil produselor concentrate sau uscate se calculează pe baza produsului reconstituit preparat pentru consum.

         (2)  Pentru a se asigura coerența cu nivelurile de acțiune aplicate în prezent în Japonia, aceste valori înlocuiesc provizoriu valorile stabilite în Regulamentul (Euratom) nr. 3954/87 al Consiliului.

         (3)  Pentru a se asigura coerența cu nivelurile de acțiune aplicate în prezent în Japonia, această valoare înlocuiește provizoriu valoarea stabilită în Regulamentul (Euratom) nr. 770/90 al Comisiei.

         (4)  Nivelul maxim se referă la o hrană pentru animale cu un conținut de apă de 12 %

         (5)  Pentru a se asigura coerența cu nivelurile de acțiune aplicate în prezent în Japonia, această valoare înlocuiește provizoriu valoarea stabilită în Regulamentul (Euratom) nr. 770/90 al Comisiei.

         (6)  Această valoare se stabilește provizoriu și se consideră aceeași ca și pentru produse alimentare până la o evaluare a factorilor de transfer ai iodului din hrana pentru animale în produsele alimentare.


title: Regulamentul de punere în aplicare (UE) 2016/1140 al Comisiei din 8 iulie 2016 privind clasificarea anumitor mărfuri în Nomenclatura combinată

text:
               14.7.2016

               RO

               Jurnalul Oficial al Uniunii Europene

               L 189/1

         REGULAMENTUL DE PUNERE ÎN APLICARE (UE) 2016/1140 AL COMISIEI
   din 8 iulie 2016
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Comitetul Codului vamal nu a emis niciun aviz în termenul stabilit de președintele său,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iulie 2016.

            Pentru Comisie,

            pentru președinte

         Stephen QUEST

            Director general pentru impozitare și uniune vamală

      (1)  JO L 269, 10.10.2013, p. 1.

      (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

      ANEXĂ

                  Descrierea mărfurilor

                  Clasificare (cod NC)

                  Motive

                  (1)

                  (2)

                  (3)

                              1.

                              Un produs sub forma unui plasture cu autoîncălzire pentru ameliorarea durerilor.
                              Plasturele este făcut din material adeziv destinat pentru a fi lipit pe piele (în zona gâtului, a încheieturii sau a umărului).
                              Produsul este făcut dintr-un material sintetic moale, adaptat formei corpului, și conține o serie de discuri care produc căldură prin expunerea la aer.
                              Discurile conțin pulbere de fier, cărbune, sare și apă. Atunci când pachetele individuale care conțin plasturele sunt deschise și expuse la aer, are loc o reacție exotermă.

                  3824 90 96

                  Clasificarea se stabilește pe baza regulilor generale 1, 3 (b) și 6 pentru interpretarea Nomenclaturii combinate și pe baza textului codurilor NC 3824 , 3824 90  și 3824 90 96 .
                  Discurile pe care le conține produsul sunt utilizate ca sursă de căldură datorită reacției exoterme. Acest lucru conferă produsului caracterul esențial de preparat încadrat la poziția 3824 .
                  Prin urmare, produsul nu poate fi considerat feșe și articole similare de la poziția 3005 .
                  Prin urmare, produsul trebuie clasificat la codul NC 3824 90 96 .

                              2.

                              Un produs sub forma unei centuri cu autoîncălzire pentru ameliorarea durerilor.
                              Centura este realizată din material neadeziv, care se atașează cu ajutorul unei benzi autoadezive.
                              Produsul este făcut dintr-un material sintetic moale, adaptat formei corpului, și conține o serie de discuri care produc căldură prin expunerea la aer.
                              Discurile conțin pulbere de fier, cărbune, sare și apă. Atunci când pachetele individuale care conțin centura sunt deschise și expuse la aer, are loc o reacție exotermă.

                  3824 90 96

                  Clasificarea se stabilește pe baza regulilor generale 1, 3 (b) și 6 pentru interpretarea Nomenclaturii combinate și pe baza textului codurilor NC 3824 , 3824 90  și 3824 90 96 .
                  Discurile pe care le conține produsul sunt utilizate ca sursă de căldură datorită reacției exoterme. Acest lucru conferă produsului caracterul esențial de preparat încadrat la poziția 3824 .
                  Prin urmare, produsul trebuie clasificat la codul NC 3824 90 96 .


title: Regulamentul de punere în aplicare (UE) nr. 257/2013 al Comisiei din 20 martie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               21.3.2013

               RO

               Jurnalul Oficial al Uniunii Europene

               L 79/27

         REGULAMENTUL DE PUNERE ÎN APLICARE (UE) NR. 257/2013 AL COMISIEI
   din 20 martie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  JO

                  97,3

                  MA

                  76,6

                  TN

                  101,2

                  TR

                  125,0

                  ZZ

                  100,0

                  0707 00 05

                  JO

                  194,1

                  MA

                  152,2

                  TR

                  162,7

                  ZZ

                  169,7

                  0709 91 00

                  EG

                  76,0

                  ZZ

                  76,0

                  0709 93 10

                  MA

                  44,1

                  TR

                  104,5

                  ZZ

                  74,3

                  0805 10 20

                  EG

                  52,0

                  IL

                  70,1

                  MA

                  66,7

                  TN

                  67,5

                  TR

                  68,5

                  ZZ

                  65,0

                  0805 50 10

                  TR

                  81,1

                  ZZ

                  81,1

                  0808 10 80

                  AR

                  116,3

                  BR

                  92,6

                  CL

                  132,0

                  CN

                  76,6

                  MK

                  32,3

                  US

                  168,3

                  ZA

                  101,5

                  ZZ

                  102,8

                  0808 30 90

                  AR

                  109,0

                  CL

                  119,8

                  CN

                  85,7

                  TR

                  171,6

                  US

                  194,3

                  ZA

                  99,4

                  ZZ

                  130,0

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.